**มหาวิทยาลัยนราธิวาสราชนครินทร์** (อังกฤษ: Princess of Naradhiwas University; อักษรย่อ: มนร. – PNU) เป็นมหาวิทยาลัยของรัฐลำดับที่ 77 ในประเทศไทย ตั้งอยู่ในจังหวัดนราธิวาสก่อตั้งเมื่อวันที่ 9 กุมภาพันธ์ พ.ศ. 2548 ภายหลังจากการหลอมรวมวิทยาลัยต่าง ๆ และยกฐานะขึ้นจากวิทยาลัยเกษตรและเทคโนโลยีนราธิวาส วิทยาลัยการอาชีพตากใบ วิทยาลัยเทคนิคนราธิวาส และวิทยาลัยพยาบาลบรมราชชนนี โดยชื่อ *"มหาวิทยาลัยนราธิวาสราชนครินทร์"* นั้น ได้รับพระราชทานนามจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อสดุดีและเฉลิมพระเกียรติแด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ สมเด็จพระโสทรเชษฐภคินีเพียงพระองค์เดียวในรัชกาลที่ 8 และ 9 เนื่องด้วยพระองค์ทรงบำเพ็ญพระกรณียกิจมากมายแก่ประเทศชาติ เพื่อแบ่งเบาพระราชภาระของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระศรีนครินทราบรมราชชนนี

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยใน **พระราชบัญญัติมหาวิทยาลัยนราธิวาสราชนครินทร์ พุทธศักราช 2548** ประกาศในราชกิจจานุเบกษา เล่ม 122 ตอนที่ 14ก วันที่ 8 กุมภาพันธ์ พ.ศ. 2548 มีผลบังคับใช้ตั้งแต่วันที่ 9 กุมภาพันธ์ พ.ศ. 2548 ดังนั้นทางมหาวิทยาลัยจึงกำหนดให้วันที่ 9 กุมภาพันธ์  ของทุกปีเป็นวันคล้ายวันสถาปนามหาวิทยาลัย

พิธีพระราชทานปริญญาบัตรของมหาวิทยาลัยนราธิวาสราชนครินทร์ จัดขึ้นเป็นประจำทุกปีในช่วงเดือนกันยายน โดยได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ทรงประกอบพิธีสำคัญต่างๆในกิจการของมหาวิทยาลัยนราธิวาสราชนครินทร์ และเสด็จฯ แปรพระราชฐานมาประทับแรม ณ พระตำหนักทักษิณราชนิเวศน์ เพื่อทรงปฏิบัติพระราชกรณียกิจในเขตภาคใต้อีกด้วย

โดยปัจจุบันมี ผศ.ดร.จงรัก พลาศัย เป็นนายกสภามหาวิทยาลัยนราธิวาสราชนครินทร์ และผู้ช่วยศาสตราจารย์ ดร.ปรีชา สะแลแม เป็นอธิการบดีมหาวิทยาลัยนราธิวาสราชนครินทร์

ประวัติ
-------

จังหวัดนราธิวาส มีประชากรกลุ่มอายุที่ได้รับการศึกษาระดับนี้เพียงร้อยละ 2.4 ซึ่งต่ำที่สุดของประเทศ โดยอัตราการเรียนต่อระดับอุดมศึกษาของผู้จบมัธยมศึกษาตอนปลาย ปี พ.ศ. 2543 มีเพียงร้อยละ 37.2 ซึ่งต่ำกว่าอัตราการเรียนต่อระดับอุดมศึกษาเฉลี่ยทั่วประเทศ ในปีเดียวกัน ที่ร้อยละ 81.1 ค่อนข้างมาก

เด็กนักเรียน 3 จังหวัดชายแดนภาคใต้เด็กนักเรียน 3 จังหวัดชายแดนภาคใต้
ภาคใต้ตอนล่าง โดยเฉพาะพื้นที่ 3 จังหวัดชายแดนภาคใต้ คือ จังหวัดปัตตานี จังหวัดยะลา และจังหวัดนราธิวาส มีประชากรที่นับถือศาสนาอิสลามมากที่สุดของประเทศ ประมาณร้อยละ 80 ของชาวมุสลิมที่มีอยู่ทั่วประเทศ และยังไม่มีสถาบันอุดมศึกษาที่มีการบูรณาการหลักการทางศาสนาอิสลามที่เปิดสอนถึงระดับอุดมศึกษา ทำให้ปัจจุบันจึงมีนักเรียนมุสลิมของไทยต้องเดินทางไปศึกษาต่อระดับอุดมศึกษาในมหาวิทยาลัยต่างประเทศเป็นจำนวนมาก ดังนั้นการจัดตั้งสถาบันอุดมศึกษาที่จังหวัดนราธิวาส นอกจากจะเป็นการเพิ่มโอกาสทางการศึกษาระดับอุดมศึกษาแก่ประชาชนในพื้นที่และประหยัดงบประมาณของประเทศในการสูญเสียดุลการค้าระหว่างประเทศแล้ว ยังเป็นการช่วยเสริมสร้างเอกภาพและคมมั่นคงของชาติ ต้องการเชื่อมโยงการศึกษากับศาสนาเข้าสู่วิถีชีวิตของประชาชนชาวมุสลิม ช่วยก่อให้เกิดความรัก ความผูกพัน และสำนึกรับผิดชอบต่อสังคม วัฒนธรรมและประเทศชาติอย่างต่อเนื่อง ยั่งยืน รวมทั้งเสริมสร้างความเข้าใจระหว่างรัฐและประชาชนชาวมุสลิม ให้เกิดความรัก ความสามัคคี ลดความขัดแย้งทางสังคมและการเมือง รวมทั้งการก่อความไม่สงบในพื้นที่ชายแดนภาคใต้
ในระยะแรกของการก่อตั้งมหาวิทยาลัยใช้ชื่อว่าโครงการจัดตั้ง "มหาวิทยาลัยนราธิวาส" ซึ่งก่อตั้งขึ้นในปี พ.ศ. 2546 หลังจากนั้นจึงได้มีการยกฐานะขึ้นเป็น "มหาวิทยาลัยนราธิวาสราชนครินทร์" เมื่อวันที่ 9 กุมภาพันธ์ พ.ศ. 2548 และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัย และทรงพระกรุณาโปรดเกล้าฯ เมื่อวันที่ 9 กันยายน พ.ศ. 2549 พระราชทานตราสัญลักษณ์มหาวิทยาลัยนราธิวาสราชนครินทร์ รูปมงกุฎสีทอง ซึ่งเป็นตราสัญลักษณ์ประจำพระองค์ ตอนกลางเป็นอักษรย่อพระนาม กว. และอักษรชื่อมหาวิทยาลัยนราธิวาสราชนครินทร์ เป็นสีน้ำทะเล ซึ่งสีฟ้าน้ำทะเล หรือสีฟ้าอมเขียว ของอักษรพระนามย่อ และอักษรชื่อมหาวิทยาลัยนราธิวาสราชนครินทร์ เป็นสีประจำพระองค์ 

แรกเริ่มศูนย์กลางการจัดการศึกษา มีศูนย์กลางการบริหารงานตั้งอยู่ที่ ตำบลโคกเคียน อำเภอเมือง จังหวัดนราธิวาส เป็นที่ตั้งของสำนักงานกลาง อยู่ที่อำเภอเมืองนราธิวาส ต่อมาเมื่อวันที่ 23 กันยายน พ.ศ. 2551 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีวางศิลาฤกษ์อาคารสำนักงานอธิการบดี ณ ศูนย์ราชการใหม่ อำเภอเมือง จังหวัดนราธิวาส เพื่อเป็นที่จัดตั้งพื้นที่การศึกษาของมหาวิทยาลัยต่อไปในอนาคต

ภายหลังจากการยกฐานะของมหาวิทยาลัยนราธิวาสราชนครินทร์แล้ว ทางมหาวิทยาลัยได้มีการพัฒนาอย่างรวดเร็วทั้งอาคาร สถานที่และบุคลากร โดยมุ่งหวังที่จะเป็นมหาวิทยาลัยที่จัดการศึกษาในศาสตร์ทุกสาขาที่มีความจำเป็นต้องสังคมและประเทศชาติ จึงมีการจัดตั้งคณะ วิทยาลัยต่างๆ ให้ครอบคลุมทุกสาขาวิชา และจัดตั้งหน่วยงานต่างๆ เพื่อสนับสนุนและเพิ่มศักยภาพในด้านการเรียนการสอน และการทำวิจัย และขยายหน่วยงานของมหาวิทยาลัย โดยมีที่ทำการถาวร บริเวณ ศูนย์ราชการจังหวัดนราธิวาส โดยในระยะแรกได้ใช้อาคารเรียนของวิทยาลัยเทคนิคนราธิวาส วิทยาลัยพยาบาลบรมราชชนนี เป็นที่จัดการเรียนการสอน ซึ่งเปิดหลักสูตรในสาขาวิชาที่เป็นความต้องการของท้องถิ่นและประเทศ โดยรับนักศึกษาทั้งในระดับประกาศนีบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี คณะแรกๆเกิดจากการยกระดับจากวิทยาลัยขึ้นเป็นคณะพยาบาลศาสตร์ คณะวิทยาการจัดการ และคณะเกษตรศาสตร์ 

ต่อจากนั้นจึงมีการจัดตั้งคณะวิทยาศาสตร์และเทคโนโลยี คณะแพทยศาสตร์ คณะวิศวกรรมศาสตร์  และ คณะศิลปศาสตร์ ตามลำดับ หลังจากมหาวิทยาลัยใช้เวลาเตรียมการด้านต่าง ๆ เพื่อที่จะเปิดสอนเวลาประมาณ2ปี มหาวิทยาลัยนราธิวาสราชนครินทร์ จึงได้เปิดรับนักศึกษารุ่นแรก ในปีการศึกษา พ.ศ. 2549

แนวคิดของการก่อตั้งมหาวิทยาลัย
------------------------------

มหาวิทยาลัยนราธิวาสราชนครินทร์ เป็น 1 ใน 2 มหาวิทยาลัยที่เกิดจากการรวมหลายสถาบันการศึกษาเข้าด้วยกันคือ มหาวิทยาลัยนราธิวาสราชนครินทร์ และ มหาวิทยาลัยนครพนม โดยมหาวิทยาลัยนราธิวาสราชนครินทร์เพิ่มสาขาด้าน "การแพทย์" ขณะที่มหาวิทยาลัยนครพนมเพิ่มสาขาทางด้าน "การบิน" 

ในการจัดตั้ง "มหาวิทยาลัยนราธิวาสราชนครินทร์" และ "มหาวิทยาลัยนครพนม" นั้นใช้หลักการหลอมรวมสถาบันอุดมศึกษาที่มีอยู่แล้ว เป็นการใช้ทรัพยากรของประเทศที่มีอยู่ให้เกิดประโยชน์สูงสุด และเป็นการประหยัดงบประมาณของรัฐโดยไม่จำเป็นต้องลงทุนด้านสิ่งก่อสร้างจำนวนมาก สอดคล้องกับสถานการณ์ของประเทศ เป็นการกระจายโอกาสและสร้างความเสมอภาคให้แก่เยาวชนและประชาชนทั่วไปในจังหวัดพื้นที่ตั้งมหาวิทยาลัยและจังหวัดใกล้เคียงให้มีโอกาสเข้าศึกษาระดับอุดมศึกษามากขึ้น อันจะส่งผลต่อการพัฒนาเศรษฐกิจ สังคม และคุณภาพชีวิตของประชากร นอกจากนี้ยังเป็นการส่งเสริมการมีส่วนร่วมของท้องถิ่นในการจัดการศึกษา ไม่ว่าจะเป็นทั้งเป็นการพัฒนาครู อาจารย์ และบุคลากร ตลอดจนหน่วยงานในท้องถิ่น ให้มีคุณภาพและประสิทธิภาพสูงขึ้น กับทั้งยังสามารถจัดการเรียนการสอนได้สอดคล้องกับความต้องการของประชาชนมากขึ้น

การจัดตั้ง "มหาวิทยาลัยนราธิวาสราชนครินทร์" นั้นเกิดจากการหลอมรวมของ วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาส วิทยาลัยพยาบาลบรมราชชนนีนราธิวาส วิทยาลัยการอาชีพตากใบ เป็นองค์กรเดียวกัน โดยไม่ขัดต่อปรัชญาการศึกษาและภารกิจของสถาบันการศึกษาเดิม การบริหาร การจัดการและการดำเนินการมีความสอดคล้องและเหมาะสมกับสภาวการณ์ของประเทศ 

ส่วนการจัดตั้งมหาวิทยาลัยนครพนมเกิดจาการหลอมรวมสถาบันต่าง ๆ ได้แก่ มหาวิทยาลัยราชภัฏนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า วิทยาลัยพยาบาลบรมราชชนนี นครพนม เข้าด้วยกัน ทั้งนี้เนื่องจากจังหวัดนราธิวาสและนครพนมเป็นจังหวัดที่ตั้งอยู่ในตำแหน่งทางภูมิศาสตร์ที่เป็นรอยต่อออกไปสู่ประเทศเพื่อนบ้าน การจัดตั้งสถาบันอุดมศึกษาทั้งที่จังหวัดนราธิวาสและนครพนมนอกจากจะเป็นการกระจายโอกาสทางการศึกษาระดับอุดมศึกษาให้กับประชาชนในพื้นที่และจังหวัดใกล้เคียงแล้ว ยังเพิ่มโอกาสที่จะรองรับการศึกษาต่อและการใช้บริการทางการอุดมศึกษาให้กับประชาชนในประเทศเพื่อนบ้านได้อีกด้วย

วัตถุประสงค์การก่อตั้งมหาวิทยาลัย
---------------------------------

เพื่อเป็นการใช้ทรัพยากรของประเทศที่มีอยู่แล้ว ให้เกิดประโยชน์สูงสุด และเป็นการประหยัดงบประมาณของรัฐ โดยไม่จำเป็นต้องลงทุนด้านสิ่งก่อสร้างจำนวนมาก สอดคล้องกับสถานการณ์ของประเทศ 

เพื่อเปิดโอกาสให้เยาวชนในพื้นที่จังหวัดนราธิวาส และจังหวัดใกล้เคียง โดยเฉพาะที่ส่วนใหญ่เป็นชาวมุสลิม นับถือศาสนาอิสลาม และประชาชนทั่วไป ได้มีโอกาสเข้าศึกษาระดับอุดมศึกษามากขึ้น อันจะส่งผลต่อการพัฒนาเศรษฐกิจ สังคม และคุณภาพชีวิตของประชากรู้ ส่งเสริมการมีส่วนร่วมของท้องถิ่นในการจัดการศึกษา ตามแนวทางที่กำหนดในพระราชบัญญัติการศึกษาแห่งชาติ พ.ศ. 2542 รวมทั้งเป็นการพัฒนาครู อาจารย์ และบุคลากร ตลอดจนหน่วยงานในท้องถิ่น ให้มีคุณภาพและประสิทธิภาพสูงขึ้น กับทั้งยังสามารถจัดการเรียนการสอนได้สอดคล้องกับความต้องการของประชาชนมากขึ้น 

ช่วยเสริมสร้างเอกภาพและความมั่นคงของชาติ ด้วยการเชื่อมโยงการศึกษากับศาสนาเข้าสู่วิถีชีวิตของประชาชนมุสลิม ช่วยก่อให้เกิดความรัก ความผูกพัน และสำนึกรับผิดชอบต่อสังคม วัฒนธรรม และประเทศชาติอย่างต่อเนื่อง ยั่งยืน ลดความขัดแย้งทางสังคม การเมือง และการก่อความไม่สงบในพื้นที่ชายแดนภาคใต้ 

เป็นการพัฒนาให้จังหวัดนราธิวาส เป็นศูนย์กลางทางการศึกษา วิจัยโดยเฉพาะด้านอิสลามศึกษาในภูมิภาค อันจะช่วยลดการสูญเสียเงินตราต่างประเทศของเยาวชนที่ต้องเดินทางไปศึกษาต่อในต่างประเทศ 
ขณะเดียวกันยังจะสามารถดึงดูดนักศึกษาจากต่างชาติให้เข้ามาศึกษาในประเทศเพิ่มขึ้น

สัญลักษณ์ประจำมหาวิทยาลัย
-------------------------

ตราประจำมหาวิทยาลัยนราธิวาสราชนครินทร์
* **ชื่อมหาวิทยาลัยนราธิวาสนครินทร์**

นราธิวาสราชนครินทร์ คือ สร้อยพระนามทรงกรมที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ สถาปนาพระอิสริยศักดิ์ สมเด็จพระเจ้าพี่นางเธอ เจ้าฟ้ากัลยาณิวัฒนา ขึ้นเป็นสมเด็จพระเจ้าพี่นางเธอ เจ้าฟ้าต่างกรมฝ่ายใน เป็นพระองค์แรกในรัชกาล ในวโรกาสทรงเจริญพระชนมายุครบ 6 รอบ วันที่ 6 พฤษภาคม พ.ศ. 2538 มีพระนามตามจารึกในพระสุพรรณบัฎว่า **สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์** เพื่อเป็นเกียรติแก่จังหวัดนราธิวาส เสมือนเป็นเจ้าแห่งเมืองนราธิวาส

*(สืบเนื่องมาจากการที่พระราชโอรส-ธิดาและพระราชนัดดาที่พระราชสมภพสืบราชสกุลแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า ล้วนได้รับพระกรุณาโปรดเกล้าฯ สถาปนาพระอิสริยศักดิ์ทรงกรมตามนามหัวเมืองทางภาคใต้ทั้งสิ้น ดังเช่นพระนามทรงกรมเดิมในสมเด็จพระมหิตลาธิเบศร อดุลยเดชวิกรม พระบรมราชชนก ที่ "กรมหลวงสงขลานครินทร์")*

* **ตราประจำมหาวิทยาลัย**

สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัยและทรงพระกรุณาโปรดเกล้าฯ พระราชทานอนุญาตให้อัญเชิญพระสัญลักษณ์ประจำพระองค์ "กว." ล้อมรอบด้วยอักษรชื่อมหาวิทยาลัยนราธิวาสราชนครินทร์สีน้ำทะเล เป็นตราประจำมหาวิทยาลัยเมื่อวันที่ 9 กันยายน พ.ศ. 2549 

* **สีประจำมหาวิทยาลัย**

ได้แก่    สีทอง - สีฟ้า โดยมีความหมายดังนี้

- **สีทอง** หมายถึง บารมี ความเจริญก้าวหน้า มีชื่อเสียง
- **สีฟ้าน้ำทะเล** หมายถึง สีประจำพระองค์ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
* **ดอกไม้ประจำมหาวิทยาลัย**

คือดอกพิกุลสีขาวนวลเป็นสัญลักษณ์ของความบริสุทธิ์ เปรียบประดุจความดีงามของบัณฑิตจากมหาวิทยาลัยนราธิวาสราชนครินทร์ กลีบดอกเป็นจักร เปรียบประดุจความแหลมคมของปัญญา กลิ่นหอมกรุ่นเปรียบได้กับความดีงามที่ไม่มีวันจาง แม้เมื่อร่วงจากต้นลงสู่พื้นหรือไปอยู่ ณ ที่ใด ก็ยังคงความดีงามอยู่ตลอดกาล

* **ปรัชญามหาวิทยาลัย**

ศึกษา วิจัยวิชาชีพ ด้านวิทยาศาสตร์เทคโนโลยี วิทยาศาสตร์สุขภาพและสังคมศาสตร์ เป็นรากฐานในการพัฒนาคน ชุมชนของ3 จังหวัดชายแดนภาคใต้

ดอกพิกุล ดอกไม้ประจำมหาวิทยาลัยนราธิวาสราชนครินทร์
* **ปณิธานมหาวิทยาลัย**

มุ่งมั่นให้การศึกษาและพัฒนาทรัพยากรมนุษย์ให้มีทักษะวิชาชีพ เพื่อความเป็นเลิศทางด้านวิทยาศาสตร์เทคโนโลยี วิทยาศาสตร์สุขภาพและสังคมศาสตร์ ควบคู่คุณธรรม จริยธรรม และดำรงไว้ซึ่งความหลากหลายทางศิลปะและวัฒนธรรมของ 3 จังหวัดชายแดนภาคใต้

* **เสื้อครุยของมหาวิทยาลัย**

เสื้อครุยวิทยฐานะของมหาวิทยาลัยเป็นเสื้อคลุม ผ้าโปร่งสีขาว ผ่าอกตลอดรอบขอบและที่ต้นแขนกับปลายแขน มีแถบสีทองและฟ้าเข้มทาบทับด้วยแถบทองบริเวณอกเสื้อทั้งสองข้างมีวงมีตรามหาวิทยาลัย ปริญญาตรี และเส้นมีการจัดสีพื้นกับสีประจำคณะ สีของเส้นที่แสดงระดับของวุฒิคือ ปริญญาตรี 1 เส้น ปริญญาโทและเอกใช้ 2 และ 3 เส้น ตามลำดับนั้น

* **เพลงประจำมหาวิทยาลัย**

- ทองฟ้า (มาร์ชมหาวิทยาลัยนราธิวาสราชนครินทร์)[*ลิงก์เสีย*]
- คือ มนร.[*ลิงก์เสีย*]
- เพลงลูกพิกุล[*ลิงก์เสีย*]

ที่มาของพระกรุณาธิคุณล้นเกล้า
-----------------------------

เนื่องจากมีการจัดตั้งมหาวิทยาลัยนราธิวาสราชนครินทร์ขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. 2548 แต่ยังไม่ได้มีการกำหนดตราสัญลักษณ์อย่างเป็นทางการ กระทรวงศึกษาธิการจึงได้เสนอว่าควรกำหนดให้มีตราสัญลักษณ์ประจำมหาวิทยาลัยนราธิวาสราชนครินทร์ เป็นรูปมงกุฎสีทองซึ่งเป็นตราพระสัญลักษณ์ประจำพระองค์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ส่วนบนเป็นมงกุฎสีทอง ส่วนกลางมีอักษรย่อพระนาม กว.สีฟ้าน้ำทะเล ส่วนล่างเป็นโบว์สีทองวงซ้อนพับกัน ภายในแถบโบว์มีชื่อ"มหาวิทยาลัยนราธิวาสราชนครินทร์"สีฟ้าน้ำทะเล ซึ่งสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวินิจฉัยและพระราชทานอนุญาต เมื่อวันที่ 9 กันยายน พ.ศ. 2549 และสภามหาวิทยาลัยนราธิวาสราชนครินทร์พิจารณาแล้วเห็นชอบด้วย จึงได้เสนอร่างพระราชกฤษฎีกาดังกล่าวมาเพื่อดำเนินการและต่อมาจึงได้ประกาศ "พระราชกฤษฎีกากำหนดตราสัญลักษณ์ประจำมหาวิทยาลัยนราธิวาสราชนครินทร์ พ.ศ. 2551" โดยมีสาระสำคัญเป็นการกำหนดตราสัญลักษณ์ของมหาวิทยาลัยนราธิวาสราชนครินทร์ เป็นการดำเนินการให้เป็นไปตามกฎหมายโดยสมบูรณ์

พิธีพระราชทานปริญญาบัตร
-----------------------

ครั้นเมื่อมหาวิทยาลัยนราธิวาสราชนครินทร์ ได้ดำเนินการจัดการศึกษาขั้นอุดมศึกษา และได้จัดการเรียนการสอนรวมทั้งผลิตบัณฑิตแล้ว มหาวิทยาลัยจึงได้กราบบังคมทูลเชิญ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งทรงพระกรุณาโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีพระราชทานปริญญาบัตรของมหาวิทยาลัยนราธิวาสราชนครินทร์ ณ **หอประชุมคณะพยาบาลศาสตร์** (วิทยาลัยพยาบาลบรมราชชนนีนราธิวาส-เดิม) มหาวิทยาลัยนราธิวาสราชนครินทร์ อำเภอเมืองนราธิวาส จังหวัดนราธิวาส ซึ่งนับได้ว่าเป็น "พิธีพระราชทานปริญญาบัตรเป็นครั้งแรกของจังหวัดนราธิวาส"

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานปริญญาบัตร

วันสำคัญที่เกี่ยวกับมหาวิทยาลัยนราธิวาสราชนครินทร์
--------------------------------------------------

### วันคล้ายวันสถาปนามหาวิทยาลัย

ตรงกับวันที่ 9 กุมภาพันธ์ 2548 เป็นวันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในพระราชบัญญัติมหาวิทยาลัยนราธิวาสราชนครินทร์ พุทธศักราช 2548

### วันกัลยาณิวัฒนา

เป็นวันคล้ายวันเสด็จสิ้นพระชนม์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ "พระผู้พระราชทานกำเนิดนามนราธิวาสราชนครินทร์" ตรงกับวันที่ 2 มกราคม ของทุกปี

### อนุสรณ์สถานเทิดพระเกียรติสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

อนุสรณ์สถานแห่งนี้ จัดสร้างขึ้นเพื่อเป็นการน้อมรำลึกถึงพระมหากรุณาธิคุณของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทางมหาวิทยาลัยนราธิวาสราชนครินทร์ได้จัดออกแบบก่อสร้างลานเทิดพระเกียรติ และได้สร้างอนุสรณ์สถานให้กับพระองค์ขึ้นในที่ดินแปลงใหม่ บริเวณศูนย์ราชการ ต.โคกเคียน อ.เมืองนราธิวาส ซึ่งเป็นที่ตั้งของสำนักงานอธิการบดี มหาวิทยาลัยนราธิวาสราชนครินทร์ 

อนุสรณ์สถานดังกล่าวจัดสร้างในลักษณะรูปทรงสี่เหลี่ยม ทรงบัว กว้างด้านละ 2 เมตร สูงจากพื้นถึงปลายยอด 3 เมตร ที่ปลายยอดเป็นตราสัญลักษณ์ ของมหาวิทยาลัยนราธิวาสราชนครินทร์ ในรูปแบบมงกุฎสีทอง ทำด้วยทองเหลืองลอยตัวตามลักษณะสีของมหาวิทยาลัยฯ และอักษรย่อพระนาม กว.เป็นตัวนูนต่ำทำด้วยสแตนเลสสีฟ้าน้ำทะเล สะท้อนถึงบารมีของสมเด็จพระเจ้าพี่นางเธอ เจ้าฟ้ากัลยาณิวัฒนาฯ และชื่อเสียงมหาวิทยาลัยที่กว้างไกลออกไปทุกสารทิศ ส่วนฐานของอนุสรณ์สถานเป็นที่ติดตั้งตัวหนังสือแสดงชื่อมหาวิทยาลัยทั้ง 4 ด้าน

พระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
----------------------------------------------------------------------------------

พระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันที่ 21 ก.ย. 2559 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งมหาวิทยาลัยนราธิวาสราชนครินทร์ จัดสร้างขึ้นด้วยสำนึกในพระมหากรุณาธิคุณที่ทรงมีต่อมหาวิทยาลัย ทั้งด้านการศึกษา การแพทย์ การพยาบาล และการสาธารณสุข ออกแบบโดยกรมศิลปากร เป็นพระอนุสาวรีย์ประทับนั่งพระเก้าอี้ ขนาดสูง 1.2 เมตร กว้าง 0.85 เมตร พร้อมมีการปรับปรุงภูมิทัศน์โดยรอบให้มีความสวยงาม

รายนามนายกสภามหาวิทยาลัย
------------------------

นับตั้งแต่เริ่มก่อตั้งจนถึงปัจจุบัน มหาวิทยาลัยนราธิวาสราชนครินทร์มีนายกสภามหาวิทยาลัย ดังรายนามต่อไปนี้

| นายกสภามหาวิทยาลัย |
| --- |
| รายนามอธิการบดี | วาระการดำรงตำแหน่ง |
| 1. ศาสตราจารย์ นายแพทย์ กระแส ชนะวงศ์ | วาระที่ 1 : 3 มีนาคม พ.ศ. 2549 - 2 มีนาคม พ.ศ. 2553 |
|  | วาระที่ 2 : 3 มิถุนายน พ.ศ. 2553 - 2 มิถุนายน พ.ศ. 2557 |
| 2. มังกร หริรักษ์ | 17 พฤศจิกายน พ.ศ. 2557 - 21 พฤศจิกายน พ.ศ. 2558 |
| 3. ผศ.ดร.จงรัก พลาศัย | วาระที่ 1 : 23 กุมภาพันธ์ พ.ศ. 2559 - 16 พฤศจิกายน พ.ศ. 2561 |
|  | วาระที่ 2 : 25 ธันวาคม พ.ศ. 2561 - 24 ธันวาคม พ.ศ. 2565 |
|  | วาระที่ 3 : 13 สิงหาคม พ.ศ. 2566 - ปัจจุบัน |

รายนามอธิการบดี
---------------

นับตั้งแต่เริ่มก่อตั้งจนถึงปัจจุบัน มหาวิทยาลัยนราธิวาสราชนครินทร์มีอธิการบดี ดังรายนามต่อไปนี้

| อธิการบดี |
| --- |
| รายนามอธิการบดี | วาระการดำรงตำแหน่ง |
| 1. ผศ.ดร.จงรัก พลาศัย | วาระที่ 1 : 20 พฤศจิกายน พ.ศ. 2549 - 19 พฤศจิกายน พ.ศ. 2553 |
|  | วาระที่ 2 : 9 ธันวาคม พ.ศ. 2553 - 8 ธันวาคม พ.ศ. 2557 |
| 2. รศ.ดร.รสสุคนธ์ แสงมณี | วาระที่ 1 : 11 มีนาคม พ.ศ. 2558 - 26 เมษายน พ.ศ. 2562 |
|  | วาระที่ 2 : 26 เมษายน พ.ศ. 2562 - 25 เมษายน พ.ศ.2566 |
| 3. ผศ.ดร.ปรีชา สะแลแม | 26 เมษายน พ.ศ. 2566 - ปัจจุบัน |

การศึกษา
--------

มหาวิทยาลัยนราธิวาสราชนครินทร์ เปิดหลักสูตรการเรียนการสอนในระดับปริญญาตรี และปริญญาโท ครอบคลุมทั้งสายวิทยาศาสตร์และเทคโนโลยี วิทยาศาสตร์สุขภาพ มนุษยศาสตร์และสังคมศาสตร์ โดยมีหลักสูตรการเรียนการสอนทั้งหลักสูตรภาคปกติ ภาคพิเศษ และระดับประกาศนียบัตร 

ปัจจุบันมหาวิทยาลัยนราธิวาสราชนครินทร์ มีหน่วยงานในการจัดการเรียนการสอนทั้งหมด 7 คณะ 3 วิทยาลัย และ 1 สถาบัน ดังต่อไปนี้ 

คณะแพทย์ศาสตร์ มหาวิทยาลัยนราธิวาสราชนครินทร์
คณะวิทยาการจัดการ มหาวิทยาลัยนราธิวาสราชนครินทร์
### คณะ

|  |  |  |
| --- | --- | --- |
| * คณะเกษตรศาสตร์
* คณะพยาบาลศาสตร์

รับทั้งนักศึกษาศาสนาพุทธและศาสนาอิสลาม* คณะแพทยศาสตร์
* คณะวิทยาการจัดการ
 | * คณะวิทยาศาสตร์และเทคโนโลยี
* คณะวิศวกรรมศาสตร์
* คณะศิลปศาสตร์
 |  |

### วิทยาลัย

|  |  |
| --- | --- |
| * วิทยาลัยเทคนิคนราธิวาส
* วิทยาลัยการอาชีพตากใบ
* วิทยาลัยเกษตรและเทคโนโลยีนราธิวาส
 |  |

### สำนัก/สถาบัน

* สำนักวิทยบริการ มหาวิทยาลัยนราธิวาสราชนครินทร์
* สำนักคอมพิวเตอร์ มหาวิทยาลัยนราธิวาสราชนครินทร์
* สำนักบริการวิชาการ มหาวิทยาลัยนราธิวาสราชนครินทร์
* สถาบันวิจัยศิลปะและวัฒนธรรมสามจังหวัดชายแดนภาคใต้
* สำนักงานอธิการบดี มหาวิทยาลัยนราธิวาสราชนครินทร์
* สถาบันอิสลามและอาหรับศึกษา เก็บถาวร 2012-03-26 ที่ เวย์แบ็กแมชชีน

โครงการจัดตั้งต่างๆ ในอนาคต
---------------------------

### โรงพยาบาลกัลยาณิวัฒนาการุณย์

โรงพยาบาลมหาวิทยาลัยนราธิวาสราชนครินทร์ เป็นโรงพยาบาลมหาวิทยาลัยของรัฐบาล ในเขตภาคใต้ตอนล่าง เพื่อเป็นอนุสรณ์แด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ผู้พระราชทานนามให้แก่มหาวิทยาลัยนราธิวาสราชนครินทร์ ตลอดจนใช้สนับสนุนและพัฒนาด้านการแพทย์และสาธารณสุขของประเทศไทย ซึ่งปัจจุบันกำลังดำเนินการก่อสร้างอาคาร สังกัดคณะแพทยศาสตร์ มหาวิทยาลัยนราธิวาสราชนครินทร์ ตั้งอยู่ภายในมหาวิทยาลัยนราธิวาสราชนครินทร์ เขตศูนย์ราชการแห่งใหม่ บริเวณนี้ซึ่งเป็นที่ตั้งของ คณะแพทยศาสตร์ คณะพยาบาลศาสตร์ สำนักงานอธิการบดี และหอประชุมใหญ่

โรงพยาบาลกัลยาณิวัฒนาการุณย์ สังกัดมหาวิทยาลัยนราธิวาสราชนครินทร์
### โครงการจัดตั้งบัณฑิตวิทยาลัย มหาวิทยาลัยนราธิวาสราชนครินทร์

เป็นหน่วยงานที่กำกับดูแลและควบคุมมาตรฐานการศึกษาในระดับบัณฑิตศึกษาของมหาวิทยาลัยทั้งหมด

### โครงการจัดตั้งคณะและสาขาวิชา

* โครงการจัดตั้งคณะประมงศาสตร์
* โครงการจัดตั้งคณะสังคมศาสตร์และมนุษยศาสตร์
* โครงการจัดตั้งคณะรัฐศาสตร์
* โครงการจัดตั้งคณะนิติศาสตร์
* โครงการจัดตั้งคณะทันตแพทยศาสตร์
* โครงการจัดตั้งคณะเภสัชศาสตร์
* โครงการจัดตั้งคณะสาธารณสุขศาสตร์
* โครงการจัดตั้งคณะสหเวชศาสตร์

พื้นที่มหาวิทยาลัย
------------------

มหาวิทยาลัยนราธิวาสราชนครินทร์ อยู่ระหว่างการก่อสร้างโครงการก่อสร้างอาคาร ในพื้นที่การก่อสร้างอาคารของแต่ละคณะและแต่ละหน่วยงานนั้นคำนึงถึงกลุ่มสาขาวิชาเป็นหลัก โดยมีคณะ และสำนักงานต่างๆ แบ่งออกเป็น กลุ่มอาคารสาขาวิทยาศาสตร์สุขภาพ สังคมศาสตร์มนุษยศาสตร์ วิทยาศาสตร์และเทคโนโลยีอุตสาหกรรม เกษตรศาสตร์และเทคโนโลยีเกษตร โดยพื้นที่การสร้างมหาวิทยาลัยแห่งใหม่จะประกอบไปด้วย สาธารณูปโภค และสวัสดิการต่างๆที่เอื้ออำนวยความสะดวก แก่เจ้าหน้า อาจารย์ และนักศึกษาและมีถนนเชื่อมต่อเข้าสู่อาคารต่าง ๆ โดยแบ่งพื้นที่การศึกษา และเนื้อที่ใช้สอยต่าง ๆ โดยมีรายละเอียดดังนี้

1. งานออกแบบ

* 1.1 พื้นที่มหาวิทยาลัยนราธิวาสราชนครินทร์ เขตศูนย์ราชการใหม่ ประกอบด้วย

* 1.1.1 อาคารคณะเภสัชศาสตร์ พื้นที่ใช้สอย 7500 ตารางเมตร
* 1.1.2 อาคารคณะทันตแพทย์ศาสตร์ พื้นทีใช้สอย 8000 ตารางเมตร
* 1.1.3 อาคารคณะเทคนิคการแพทย์ พื้นที่ใช้สอย 7500 ตารางเมตร
* 1.1.4 อาคารสนับสนุนทางการแพทย์ พื้นที่ใช้สอย 3000 ตารางเมตร
* 1.1.5 อาคารเรียนรวมทางด้านวิทยาศาสตร์สุขภาพ พื้นที่ใช้สอย 8000 ตารางเมตร
* 1.1.6 อาคารพิพิธภัณฑ์และหอจดหมายเหตุ พื้นที่ใช้สอย 4000 ตารางเมตร
* 1.1.7 งานระบบสาธารณูปโภค
* 1.1.8 งานภูมิทัศน์
* 1.1.9 งานอื่นที่เกี่ยวข้อง

* 1.2 พื้นที่มหาวิทยาลัยนราธิวาสราชนครินทร์ เขตโคกเขือ ประกอบด้วย

* 1.2.1 อาคารคณะสถาปัตยกรรมศาสตร์ พื้นที่ใช้สอย 8500 ตารางเมตร
* 1.2.2 อาคารสำนักงานคณบดีคณะเกษตรศาสตร์ พื้นที่ใช้สอย 4000 ตารางเมตร
* 1.2.3 อาคารศูนย์วิจัยและพัฒนาเทคโนโลยีการเกษตร พื้นที่ใช้สอย 4000 ตารางเมตร
* 1.2.4 อาคารเรียนโรงเรียนสาธิตมหาวิทยาลัยฯ พื้นที่ใช้สอย 11000 ตารางเมตร
* 1.2.5 อาคารปฏิบัติการทางด้านวิศวกรรม คณะวิศวกรรมศาสตร์ พื้นที่ใช้สอย 6000 ตารางเมตร
* 1.2.6 งานระบบสาธารณูปโภค
* 1.2.7 งานภูมิทัศน์
* 1.2.8 งานอื่นที่เกี่ยวข้อง

* 1.3 พื้นที่มหาวิทยาลัยนราธิวาสราชนครินทร์ วิทยาลัยการอาชีพตากใบ ประกอบด้วย

* 1.3.1 อาคารศูนย์ฝึกอบรมและถ่ายทอดเทคโนโลยี พื้นที่สอย 8000 ตารางเมตร
* 1.3.2 งานระบบสาธารณูปโภค
* 1.3.3 งานภูมิทัศน์
* 1.3.4 งานอื่นที่เกี่ยวข้อง

2. งานควบคุมงานก่อสร้าง

* 2.1 ก่อสร้างอาคารหอประชุมใหญ่ พื้นที่ใช้สอย 11300 ตารางเมตร
* 2.2 ก่อสร้างอาคารโรงพยาบาลคณะแพทยศาสตร์ พื้นที่ใช้สอย 17500 ตารางเมตร
* 2.3 ก่อสร้างอาคารคณะวิศวกรรมศาสตร์ พื้นทีใช้สอย 10968 ตารางเมตร
* 2.4 ก่อสร้างอาคารคณะพยาบาลศาสตร์ พื้นที่ใช้สอย 7500 ตารางเมตร
* 2.5 ก่อสร้างอาคารคณะศิลปศาสตร์ พื้นที่ใช้สอย 8657 ตารางเมตร
* 2.6 ก่อสร้างอาคารหอพักอาจารย์และเจ้าหน้าที่ พื้นที่ใช้สอย 6000 ตารางเมตร
* 2.7 ก่อสร้างอาคารหอพักนักศึกษา พื้นที่ใช้สอย 6000 ตารางเมตร
* 2.8 ก่อสร้างอาคารคณะวิทยาการจัดการ พื้นที่ใช้สอย 10424 ตารางเมตร
* 2.9 ก่อสร้างอาคารวิทยบริการ พื้นที่ใช้สอย 7800 ตารางเมตร
* 2.10 ก่อสร้างอาคารเรียนคณะแพทยศาสตร์ พื้นที่ใช้สอย 8200 ตารางเมตร
* 2.11 ก่อสร้างปรับปรุงอาคารสำนักงานมหาวิทยาลัย พื้นที่ใช้สอย 7670 ตารางเมตร
* 2.12 ก่อสร้างปรับปรุงอาคารหอพักนักศึกษา พื้นที่ใช้สอย 3000 ตารางเมตร

ศูนย์เขตการศึกษาและสถานที่ตั้ง
------------------------------

หลังจากที่ มหาวิทยาลัยนราธิวาสราชนครินทร์ได้จัดตั้งแล้วและรวมวิทยาลัยต่าง ๆ เข้าด้วยกัน จึงได้ขยายพื้นที่ไปที่ อำเภอเมืองนราธิวาส อำเภอระแงะ อำเภอตากใบ จังหวัดนราธิวาส ตั้งแต่ปี พ.ศ. 2548 โดยมุ่งหวังให้แต่ละศูนย์เขตการศึกษาเป็นศูนย์การเรียนรู้ด้านเฉพาะตามที่วิทยาลัยเดิมจัดการศึกษาอยู่แล้ว มีคณะที่จัดตั้งได้แก่ คณะวิศวกรรมศาสตร์ คณะพยาบาลศาสตร์ คณะวิทยาศาสตร์และเทคโนโลยี คณะแพทยศาสตร์ โครงการจัดตั้งคณะวิทยาศาสตร์การแพทย์ คณะศิลปศาสตร์ คณะวิทยาการจัดการ โดยพื้นที่คณะเกษตรศาสตร์ และวิทยาลัยการอาชีพตากใบนั้น มิได้จัดการบริหารแบบวิทยาเขตแต่อย่างใด

มหาวิทยาลัยนราธิวาสราชนครินทร์ อยู่ในจังหวัดนราธิวาส ตั้งอยู่บนพื้นที่ 2 แห่ง ได้แก่

### มหาวิทยาลัยนราธิวาสราชนครินทร์ (กลาง)

พื้นที่บริเวณอำเภอเมือง เป็นศูนย์กลางของมหาวิทยาลัย โดยแบ่งออกได้ 3 บริเวณ ได้แก่

* **เขตการศึกษาโคกเขือ** พื้นที่เขตโคกเขือ บริเวณวิทยาลัยเทคนิค 131 ไร่ เป็นที่ตั้ง คณะวิทยาการจัดการ คณะวิศวกรรมศาสตร์ คณะวิทยาศาสตร์และเทคโนโลยี คณะศิลปศาสตร์ สถาบันอิสลามและอาหรับศึกษา สำนักวิทยบริการ หอประชุม อาคารเรียนรวม อาคารยิมเนเซี่ยม หอพักนักศึกษา อาคารที่พักอาจารย์ และมัสยิดของมหาวิทยาลัย (อาคารปฏิบัติกิจกรรมศาสนาอิสลาม)

* **เขตการศึกษาโคกเคียน** พื้นที่ศูนย์ราชการใหม่ บริเวณศูนย์ราชการ จังหวัดนราธิวาส จำนวน 212 ไร่ เป็นที่ตั้งของ สำนักงานอธิการบดี หอประชุมใหญ่ ศูนย์บริการทางการแพทย์ คณะแพทยศาสตร์ คณะพยาบาลศาสตร์ อาคารคณะสายวิทยาศาสตร์สุขภาพอื่น ๆ อาคารยิมเนเซี่ยม และหอพักนักศึกษา

* **เขตการศึกษาเกษตรศาสตร์** พื้นที่คณะเกษตรศาสตร์ มีเนื้อที่ 156 ไร่ เป็นที่ตั้งของคณะเกษตรศาสตร์ อาคารปฏิบัติการสัตวศาสตร์ อาคารปฏิบัติการพืชศาสตร์ อาคารปฏิบัติการอุตสาหกรรมเกษตร อาคารเรียนรวมคณะเกษตรศาสตร์ โรงเรียนสาธิต และหอพักนักศึกษา

### มหาวิทยาลัยนราธิวาสราชนครินทร์ (เขตการศึกษากลางบางนาค)

* **เขตการศึกษากลางบางนาค** (พื้นที่ วิทยาลัยเดิม) โดยแบ่งออกได้ 4 บริเวณ ได้แก่
	+ บริเวณอำเภอเมืองนราธิวาส เป็นที่ตั้ง วิทยาลัยเทคนิคนราธิวาส สำนักงานอธิการบดี คณะวิศวกรรมศาสตร์ และคณะวิทยาการจัดการ
	+ บริเวณโรงพยาบาลนราธิวาสราชนครินทร์ เป็นที่ตั้ง คณะพยาบาลศาสตร์ ศูนย์ประงานคณะแพทยศาสตร์
	+ บริเวณอำเภอตากใบ เป็นที่ตั้ง วิทยาลัยการอาชีพตากใบ
	+ บริเวณอำเภอระแงะ เป็นที่ตั้ง คณะเกษตรศาสตร์ และวิทยาลัยเกษตรและเทคโนโลยี

มหาวิทยาลัยนราธิวาสราชนครินทร์ เลขที่ 49 ถนนระแงะมรรคา ตำบลบางนาค อำเภอเมืองนราธิวาส จังหวัดนราธิวาส 96000 โทรศัพท์ 0-7351-1174, 0-7351-1192 โทรสาร 0-7351-1905 อีเมล: info@pnu.ac.th

อ้างอิง
-------

1. ↑  "พระราชบัญญัติมหาวิทยาลัยนราธิวาสราชนครินทร์ พ.ศ. 2548" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2012-05-24.
2. ↑  ที่มา นราธิวาสราชนครินทร์[*ลิงก์เสีย*]
3. 1 2  "พระราชกฤษฎีกากำหนดตราสัญลักษณ์ประจำมหาวิทยาลัยนราธิวาสราชนครินทร์ พ.ศ. 2551" (PDF). คลังข้อมูลเก่าเก็บจากแหล่งเดิม (PDF)เมื่อ 2021-09-18. สืบค้นเมื่อ 2010-11-08.
4. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายกระแส ชนะวงศ์)
5. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายกระแส ชนะวงศ์)
6. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายมังกร หริรักษ์)
7. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายจงรัก พลาศัย)
8. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายจงรัก พลาศัย)
9. ↑  ประกาศสำนักนายกรัฐมนตรี เรื่อง แต่งตั้งนายกสภามหาวิทยาลัยนราธิวาสราชนครินทร์ (นายจงรัก พลาศัย)
10. ↑
11. ↑  "คณะ วิทยาลัย สถาบัน และหน่วยงานของมหาวิทยาลัย". คลังข้อมูลเก่าเก็บจากแหล่งเดิมเมื่อ 2012-06-15. สืบค้นเมื่อ 2010-11-11.
12. ↑  การพัฒนามหาวิทยาลัยด้านกายภาพ[*ลิงก์เสีย*]

แหล่งข้อมูลอื่น
---------------

* เว็บไซต์มหาวิทยาลัยนราธิวาสราชนครินทร์
* การรับบุคคลเข้าศึกษาในมหาวิทยาลัยนราธิวาสราชนครินทร์ เก็บถาวร 2012-08-09 ที่ เวย์แบ็กแมชชีน
* แผนที่ มหาวิทยาลัยนราธิวาสราชนครินทร์ เก็บถาวร 2014-01-15 ที่ เวย์แบ็กแมชชีน

6°27′20.7″N 101°47′22.6″E﻿ / ﻿6.455750°N 101.789611°E﻿ / 6.455750; 101.789611

| * ด
* ค
* ก
มหาวิทยาลัยนราธิวาสราชนครินทร์ |
| --- |
| คณะ | เกษตรศาสตร์ • พยาบาลศาสตร์ • แพทยศาสตร์ • วิทยาการจัดการ • วิทยาศาสตร์และเทคโนโลยี • วิศวกรรมศาสตร์ • ศิลปศาสตร์ |
| วิทยาลัย | วิทยาลัยเทคนิคนราธิวาส • วิทยาลัยการอาชีพตากใบ • วิทยาลัยเกษตรและเทคโนโลยีนราธิวาส |
| สถาบัน | สถาบันอิสลามและอาหรับศึกษา |
| หมวดหมู่ • โครงการ • สถานีย่อย |

| * ด
* ค
* ก
ไทย รายชื่อสถาบันอุดมศึกษาในประเทศไทย |
| --- |
| 

| สถาบันอุดมศึกษาของรัฐ |
| --- |
| 

|  |  |
| --- | --- |
| มหาวิทยาลัย | 
* กาฬสินธุ์
* นครพนม
* นราธิวาสราชนครินทร์
* นเรศวร
* มหาสารคาม
* รามคำแหง
* สุโขทัยธรรมาธิราช
* อุบลราชธานี

 |
| สถาบัน | 
* ปทุมวัน

 |
| มหาวิทยาลัยราชภัฏ | 
* กาญจนบุรี
* กำแพงเพชร
* จันทรเกษม
* ชัยภูมิ
* เชียงราย
* เชียงใหม่
* เทพสตรี
* ธนบุรี
* นครปฐม
* นครราชสีมา
* นครศรีธรรมราช
* นครสวรรค์
* บ้านสมเด็จเจ้าพระยา
* บุรีรัมย์
* พระนคร
* พระนครศรีอยุธยา
* พิบูลสงคราม
* เพชรบุรี
* เพชรบูรณ์
* ภูเก็ต
* มหาสารคาม
* ยะลา
* ร้อยเอ็ด
* ราชนครินทร์
* รำไพพรรณี
* ลำปาง
* เลย
* วไลยอลงกรณ์ ในพระบรมราชูปถัมภ์
* ศรีสะเกษ
* สกลนคร
* สงขลา
* สวนสุนันทา
* สุราษฎร์ธานี
* สุรินทร์
* หมู่บ้านจอมบึง
* อุดรธานี
* อุตรดิตถ์
* อุบลราชธานี

 |
| มหาวิทยาลัย  เทคโนโลยีราชมงคล | 
* กรุงเทพ
* ตะวันออก
* ธัญบุรี
* พระนคร
* รัตนโกสินทร์
* ล้านนา
* ศรีวิชัย
* สุวรรณภูมิ
* อีสาน

 |
| สถาบันวิทยาลัยชุมชน | 
* ตราด
* ตาก
* นราธิวาส
* น่าน
* บุรีรัมย์
* ปัตตานี
* พังงา
* พิจิตร
* แพร่
* มุกดาหาร
* แม่ฮ่องสอน
* ยโสธร
* ยะลา
* ระนอง
* สงขลา
* สตูล
* สมุทรสาคร
* สระแก้ว
* หนองบัวลำภู
* อุทัยธานี

 |
| สถาบันการอาชีวศึกษา | 
* เกษตรภาคเหนือ
* เกษตรภาคใต้
* เกษตรภาคกลาง
* เกษตรภาคตะวันออกเฉียงเหนือ
* กรุงเทพมหานคร
* ภาคเหนือ ๑
* ภาคเหนือ ๒
* ภาคเหนือ ๓
* ภาคเหนือ ๔
* ภาคใต้ ๑
* ภาคใต้ ๒
* ภาคใต้ ๓
* ภาคกลาง ๑
* ภาคกลาง ๒
* ภาคกลาง ๓
* ภาคกลาง ๔
* ภาคกลาง ๕
* ภาคตะวันออก
* ภาคตะวันออกเฉียงเหนือ ๑
* ภาคตะวันออกเฉียงเหนือ ๒
* ภาคตะวันออกเฉียงเหนือ ๓
* ภาคตะวันออกเฉียงเหนือ ๔
* ภาคตะวันออกเฉียงเหนือ ๕

 |
| สถาบันการศึกษา  ของทหารและตำรวจ | 
* นายร้อยตำรวจ
* นายร้อยพระจุลจอมเกล้า
* นายเรือ
* นายเรืออากาศนวมินทกษัตริยาธิราช
* พยาบาลกองทัพบก
* พยาบาลกองทัพเรือ
* พยาบาลตำรวจ
* พยาบาลทหารอากาศ
* แพทยศาสตร์พระมงกุฎเกล้า

 |
| สถาบันการศึกษานอกสังกัดกระทรวงการอุดมศึกษาฯ | 
* การชลประทาน
* การบินพลเรือน
* การกีฬาแห่งชาติ
* บัณฑิตพัฒนศิลป์
* พระบรมราชชนก
* ศูนย์ฝึกพาณิชย์นาวี

 |

 |

 |
| 

| สถาบันอุดมศึกษาในกำกับของรัฐ |
| --- |
| 

|  |  |
| --- | --- |
| มหาวิทยาลัย | 
* เกษตรศาสตร์
* ขอนแก่น
* จุฬาลงกรณ์
* เชียงใหม่
* ทักษิณ
* ธรรมศาสตร์
* นวมินทราธิราช
* บูรพา
* พระจอมเกล้าธนบุรี
* พระจอมเกล้าพระนครเหนือ
* พะเยา
* มหาจุฬาลงกรณราชวิทยาลัย
* มหามกุฏราชวิทยาลัย
* มหิดล
* แม่โจ้
* แม่ฟ้าหลวง
* วลัยลักษณ์
* ศรีนครินทรวิโรฒ
* ศิลปากร
* สงขลานครินทร์
* สวนดุสิต
* สุรนารี

 |
| สถาบัน | 
* การพยาบาลศรีสวรินทิรา สภากาชาดไทย
* ดนตรีกัลยาณิวัฒนา
* เทคโนโลยีจิตรลดา
* บัณฑิตพัฒนบริหารศาสตร์
* บัณฑิตศึกษาจุฬาภรณ์
* เทคโนโลยีพระจอมเกล้าเจ้าคุณทหารลาดกระบัง

 |
| วิทยาลัย | 
* วิทยาศาสตร์การแพทย์เจ้าฟ้าจุฬาภรณ์

 |

 |

 |
| 

| สถาบันอุดมศึกษาเอกชน |
| --- |
| 

|  |  |
| --- | --- |
| มหาวิทยาลัย | 
* กรุงเทพ
* กรุงเทพธนบุรี
* กรุงเทพสุวรรณภูมิ
* การจัดการและเทคโนโลยีอีสเทิร์น
* เกริก
* เกษมบัณฑิต
* คริสเตียน
* เฉลิมกาญจนา
* เซาธ์อีสท์บางกอก
* ตาปี
* เจ้าพระยา
* เซนต์จอห์น
* มหานคร
* ธนบุรี
* ธุรกิจบัณฑิตย์
* นอร์ทกรุงเทพ
* นอร์ท-เชียงใหม่
* นานาชาติแสตมฟอร์ด
* นานาชาติเอเชีย-แปซิฟิก
* เนชั่น
* ปทุมธานี
* พายัพ
* พิษณุโลก
* ฟาฏอนี
* ฟาร์อีสเทอร์น
* ภาคกลาง
* ภาคตะวันออกเฉียงเหนือ
* เมธารัถย์
* รังสิต
* รัตนบัณฑิต
* ราชธานี
* ราชพฤกษ์
* วงษ์ชวลิตกุล
* เวสเทิร์น
* ศรีปทุม
* สยาม
* หอการค้าไทย
* หัวเฉียวเฉลิมพระเกียรติ
* หาดใหญ่
* อัสสัมชัญ
* อีสเทิร์นเอเชีย
* เอเชียอาคเนย์

 |
| สถาบัน | 
* กันตนา
* การจัดการปัญญาภิวัฒน์
* การเรียนรู้เพื่อปวงชน
* วิทยาการจัดการแห่งแปซิฟิค
* ไทย-ญี่ปุ่น
* มหาชัย
* สุวรรณภูมิ
* รัชต์ภาคย์
* วิทยาการประกอบการแห่งอโยธยา
* วิทยสิริเมธี
* อาศรมศิลป์

 |
| วิทยาลัย | 
* เชียงราย
* เซนต์หลุยส์
* ดุสิตธานี
* ทองสุข
* เทคโนโลยีพนมวันท์
* เทคโนโลยีภาคใต้
* เทคโนโลยีสยาม
* นครราชสีมา
* นอร์ทเทิร์น
* นานาชาติเซนต์เทเรซา
* นานาชาติราฟเฟิลส์
* บัณฑิตเอเซีย
* พิชญบัณฑิต
* พุทธศาสนานานาชาติ
* สันตพล
* แสงธรรม
* อินเตอร์เทคลำปาง

 |

 |

 |
| 

| สถาบันอุดมศึกษาอิสระ |
| --- |
| 

|  |  |
| --- | --- |
| มหาวิทยาลัย | 
* ซีเอ็มเคแอล
* อมตะ

 |
| สถาบัน | 
* เอไอที

 |

 |

 |
| 

| สถาบันอุดมศึกษาในอดีต |
| --- |
| 
* พัฒนา
* ศรีอีสาน (คณาสวัสดิ์อุทิศ)
* ศรีโสภณ
* ร้อยเอ็ดบัณฑิต
* บัณฑิตพิษณุโลก
* บัณฑิตสกลนคร
* รามาอโยธยา
* ยูเอ็มยูซีแมรี่แลนด์ (ประเทศไทย)
* ศิรินสยาม
* บริติช (ประเทศไทย)
* เอเชียน
* เทคโนโลยีรัตนโกสินทร์
* อีสาน
* เว็บสเตอร์ (ประเทศไทย)

 |

 |
| 

| ดูเพิ่ม |
| --- |
| 
* สกอ.
* สทศ.
* มหาวิทยาลัยไซเบอร์ไทย
* TCAS
* อันดับสถาบันอุดมศึกษาในประเทศไทย (สกอ.
* สกว.)

 |

 |
| 
* รายชื่อ
* หมวดหมู่
* โครงการ
* สถานีย่อย

 |

| * ด
* ค
* ก
รายชื่อสถาบันอุดมศึกษาในภาคใต้ |
| --- |
| สถาบันอุดมศึกษาของรัฐ | 

|  |  |
| --- | --- |
| มหาวิทยาลัย | นราธิวาสราชนครินทร์ |
| มหาวิทยาลัยราชภัฏ | นครศรีธรรมราช • ภูเก็ต • ยะลา • สงขลา (สงขลา • สตูล) • สวนสุนันทา (ระนอง) • สุราษฎร์ธานี |
| มหาวิทยาลัย  เทคโนโลยีราชมงคล | ศรีวิชัย (ตรัง • นครศรีธรรมราช • สงขลา) |
| สถาบันวิทยาลัยชุมชน | นราธิวาส • ปัตตานี • พังงา • ยะลา • ระนอง • สงขลา • สตูล |
| สถาบันการอาชีวศึกษา | เกษตรภาคใต้ • ภาคใต้ ๑ • ภาคใต้ ๒ • ภาคใต้ ๓ |
| สาขาวิทยบริการ มหาวิทยาลัยเปิด | รามคำแหง (ตรัง • นครศรีธรรมราช • พังงา • สงขลา) • สุโขทัยธรรมาธิราช (นครศรีธรรมราช • ยะลา) |
| วิทยาเขต  นอกสังกัดสกอ. | การกีฬาแห่งชาติ (กระบี่ • ชุมพร • ตรัง • ยะลา) • พระบรมราชชนก (การสาธารณสุขสิรินธร จังหวัดตรัง • การสาธารณสุขสิรินธร จังหวัดยะลา • พยาบาลบรมราชชนนี ตรัง • พยาบาลบรมราชชนนี นครศรีธรรมราช • พยาบาลบรมราชชนนี ยะลา • พยาบาลบรมราชชนนี สงขลา • พยาบาลบรมราชชนนี สุราษฎร์ธานี) • บัณฑิตพัฒนศิลป์ (ช่างศิลปนครศรีธรรมราช • นาฏศิลปนครศรีธรรมราช • นาฏศิลปพัทลุง) |

 |
| สถาบันอุดมศึกษาในกำกับของรัฐ | 

|  |  |
| --- | --- |
| มหาวิทยาลัย | ทักษิณ (พัทลุง • สงขลา) • มหาจุฬาลงกรณราชวิทยาลัย (นครศรีธรรมราช • สงฆ์ปัตตานี • สงฆ์สุราษฎร์ธานี) • มหามกุฏราชวิทยาลัย (ศรีธรรมาโศกราช) • แม่โจ้ (ชุมพร) • วลัยลักษณ์ • สงขลานครินทร์ (ตรัง • ปัตตานี • ภูเก็ต • สุราษฎร์ธานี • หาดใหญ่) • สวนดุสิต (ตรัง) |
| สถาบัน | บัณฑิตพัฒนบริหารศาสตร์ (สุราษฎร์ธานี) • เทคโนโลยีพระจอมเกล้าเจ้าคุณทหารลาดกระบัง (ชุมพรเขตรอุดมศักดิ์) |

 |
| สถาบันอุดมศึกษาเอกชน | 

|  |  |
| --- | --- |
| มหาวิทยาลัย | เฉลิมกาญจนา (นครศรีธรรมราช) • ตาปี • ฟาฏอนี • หาดใหญ่ |
| สถาบัน | การจัดการปัญญาภิวัฒน์ (สุราษฎร์ธานี • สงขลา) • รัชต์ภาคย์ (นครศรีธรรมราช • นราธิวาส • ยะลา) |
| วิทยาลัย | เทคโนโลยีภาคใต้ • พุทธศาสนานานาชาติ |

 |
| โครงการร่วมผลิตแพทย์เพิ่มเพื่อชาวชนบท | ธรรมศาสตร์ (ชุมพรเขตรอุดมศักดิ์ • สุราษฎร์ธานี) • นราธิวาสราชนครินทร์ (นราธิวาสราชนครินทร์ • สงขลา) • มหิดล (มหาราชนครศรีธรรมราช) • วลัยลักษณ์ (ตรัง • วชิระภูเก็ต) • สงขลานครินทร์ (ตรัง • ยะลา • หาดใหญ่) |
| ดูเพิ่ม | สกอ. • สทศ. • มหาวิทยาลัยไซเบอร์ไทย • TCAS • อันดับสถาบันอุดมศึกษาในประเทศไทย (สกอ. • สกว.) |
| รายชื่อ • หมวดหมู่ • โครงการ • สถานีย่อย |